மீன் நீர் வேலை முரசு இயம்ப, விண்ணோர் ஏத்த, மண் இறைஞ்ச, தூ நீர் ஒளி வாள் புடை இலங்க, சுடர்த் தேர் ஏறித் தோன்றினான் - 'வானே புக்கான் அரும் புதல்வன்; மக்கள் அகன்றார்; வரும் அளவும் யானே காப்பென், இவ் உலகை' என்பான் போல, எறி கதிரோன். 78 காட்டில் விழித்தெழுந்த மக்கள் இராமனைக் காணாது வருந்துதல் வருந்தா வண்ணம் வருந்தினார்; மறந்தார், தம்மை 'வள்ளலும் ஆங்கு இருந்தான்' என்றே இருந்தார்கள் எல்லாம் எழுந்தார்; அருள் இருக்கும் பெருந்தாமரைகண் கருமுகிலைப் பெயர்ந்தார், காணார்; பேதுற்றார்;